პროექტი
საქართველოს ორგანული კანონი

„საქართველოს საარჩევნო კოდექსში“ საქართველოს ორგანულ კანონში ცვლილებებისა და დამატებების შეტანის თაობაზე

მუხლი1. 

საქართველოს ორგანულ კანონში „საქართველოს საარჩევნო კოდექსი“ შეტანილ იქნეს შემდეგი ცვლილებები და დამატებები:
1. მე-2 მუხლის „ხ“ ქვეპუნქტი ჩამოყალიბდეს შემდეგი რედაქციით:
„პოლიტიკური თანამდებობის პირი – საქართველოს პრეზიდენტი, საქართველოს პარლამენტის წევრი, საქართველოს პრემიერ-მინისტრი, საქართველოს მთავრობის სხვა წევრებi, აფხაზეთისა და აჭარის ავტონომიური რესპუბლიკების უმაღლესი წარმომადგენლობითი ორგანოების წევრები, აფხაზეთისა და აჭარის ავტონომიური რესპუბლიკების მთავრობათა ხელმძღვანელები, აგრეთვე ადგილობრივი თვითმმართველობის წარმომადგენლობითი ორგანოს წევრი და ქ. თბილისის მერი.“

2. მე-2 მუხლის „ჯ“ ქვეპუნქტი ჩამოყალიბდეს შემდეგი რედაქციით:

„პოლიტიკური/წინასაარჩევნო რეკლამა – მასობრივი ინფორმაციის საშუალებებში (შემდგომ – მედია) გასული ისეთი შინაარსის რეკლამა, რომელიც მიზნად ისახავს საარჩევნო სუბიექტის/პოლიტიკური პარტიის/კანდიდატობის მსურველის არჩევისთვის ხელის შეწყობას/ხელის შეშლას, რომელშიც ნაჩვენებია საარჩევნო სუბიექტი/პოლიტიკური პარტია/კანდიდატობის მსურველი ან/და მისი არჩევნებში მონაწილეობის რიგითი ნომერი და რომელიც შეიცავს წინასაარჩევნო კამპანიის ნიშნებს, ან მოწოდებას სარეფერენდუმოდ/საპლებისციტოდ გამოტანილი საკითხის გადაწყვეტის სასარგებლოდ ან საწინააღმდეგოდ;“
3. მე-2 მუხლს დაემატოს შემდეგი შინაარსის „ჯ1“ ქვეპუნქტი:

„ჯ1) ფარული პოლიტიკური რეკლამა - მასობრივი ინფორმაციის საშუალების მიერ ნებისმიერი ფორმით (სატელევიზიო სიუჟეტი, გადაცემა და სხვ.) გავრცელებული ინფორმაცია, რომელიც პირდაპირ დაკავშირებული არ არის წინასაარჩევნო კამპანიის გაშუქებასთან და რომელშიც ნაჩვენებია ან/და ნახსენებია საარჩევნო სუბიექტი/სუბიექტობის კანდიდატი/პოლიტიკური პარტია/კანდიდატობის მსურველი, მისი დასახელება, სლოგანი, ან/და რიგითი ნომერი (თუ ეს ნომერი ასოცირდება საარჩევნო სუბიექტთან/სუბიექტობის კანდიდატთან/პოლიტიკური პარტიასთან/კანდიდატობის მსურველთან) ან/და სხვა საიმიჯო რეკვიზიტები. ფარულ რეკლამად არ მიიჩნევა ინფორმაციის გავრცელება ოფიციალურ ღონისძიებაში კანონით განსაზღვრული უფლებამოსილების აღსრულების მიზნით პოლიტიკური თანამდებობის პირის მონაწილეობის შესახებ.“
4. მე-2 მუხლს დაემატოს შემდეგი შინაარსის „ჯ2“ ქვეპუნქტი:

„ჯ2) კანდიდატობის მსურველი - ფიზიკური პირი, რომელმაც საჯაროდ განაცხადა არჩევნებში კანდიდატად მონაწილეობის განზრახვის შესახებ“.
5. მე-8 მუხლს დაემატოს შემდეგი შინაარსის 151 პუნქტი:
„151. ცენტრალური საარჩევნო კომისია უზრუნველყოფს კომისიის სხდომების ინტერნეტ-ტრანსლირებას; საოლქო საარჩევნო კომისიები უზრუნველყოფენ სხდომების ინტერნეტ-ტრანსლირებას არჩევნების დანიშვნის დღიდან ცესკოს მიერ არჩევნების   შემაჯამებელი ოქმის გამოქვეყნებამდე;“
6. 39-ე მუხლის მე-6 პუნქტი ჩამოყალიბდეს შემდეგი რედაქციით:

„6. საერთაშორისო დამკვირვებელი ორგანიზაცია არჩევნებზე დაკვირვებას ახორციელებს ორგანიზაციის წარმომადგენლის – საერთაშორისო დამკვირვებლის − მეშვეობით. ერთ ორგანიზაციას უფლება აქვს, საარჩევნო უბანში ერთდროულად ჰყავდეს არა უმეტეს ორი დამკვირვებლისა.“
7. 45-ე მუხლი ჩამოყალიბდეს შემდეგი რედაქციით:

„მუხლი 45. წინასაარჩევნო კამპანია (აგიტაცია)
1. წინასაარჩევნო კამპანია (აგიტაცია) იწყება საარჩევნო წელს პირველი ივნისიდან, ხოლო რიგგარეშე არჩევნების შემთხვევაში - არჩევნების დანიშვნის მომენტიდან. პოლიტიკური პარტიები/საარჩევნო სუბიექტობის კანდიდატები ამ დღიდან სარგებლობენ თანასწორი უფლებებით ამ კანონით დადგენილი წესით. 
2. საარჩევნო წელს პირველი ივნისიდან, ხოლო რიგგარეშე არჩევნების შემთხვევაში - არჩევნების დანიშვნის დღიდან, პოლიტიკურ პარტიას/საარჩევნო სუბიექტს/საარჩევნო სუბიექტობის კანდიდატს/კანდიდატობის მსურველი უფლება აქვს, დაამზადოს წინასაარჩევნო მოწოდებები, განცხადებები, წარწერები, ფურცლები, ფოტომასალები და სხვა. აკრძალულია მათი გავრცელებისათვის ხელის შეშლა და ჩამორთმევა, აგრეთვე სააგიტაციო დანიშნულების ავტოსატრანსპორტო და სპეციალური მოწყობილობით აღჭურვილი სხვა საშუალებების ჩამორთმევა ან წინასაარჩევნო აგიტაციის მიზნით მათი გამოყენებისათვის ხელის შეშლა.

3. პოლიტიკურ პარტიებს/საარჩევნო სუბიექტებს/საარჩევნო სუბიექტობის კანდიდატებს/კანდიდატობის მსურველსა და მათ მხარდამჭერებს უფლება აქვთ, გამოვიდნენ მომავალი საქმიანობის პროგრამით. საარჩევნო პროგრამა არ უნდა შეიცავდეს ომისა და ძალადობის პროპაგანდას, არსებული სახელმწიფო და საზოგადოებრივი წყობილების ძალადობით შეცვლისკენ ან დამხობისკენ, საქართველოს ტერიტორიული მთლიანობის დარღვევისკენ, ეროვნული შუღლისა და მტრობისკენ, რელიგიური და ეთნიკური დაპირისპირებისკენ მოწოდებას.

4. წინასაარჩევნო აგიტაციის გაწევის და აგიტაციაში მონაწილეობის უფლება აქვს ნებისმიერ პირს, გარდა:

ა) საარჩევნო კომისიის წევრისა;

ბ) მოსამართლისა; 

გ) საქართველოს შინაგან საქმეთა და თავდაცვის სამინისტროების, პროკურატურის, დაზვერვის სამსახურისა და სახელმწიფო დაცვის სპეციალური სამსახურის საჯარო მოხელეებისა; 

დ) საქართველოს კონტროლის პალატის თავმჯდომარისა;

ე) საქართველოს სახალხო დამცველისა;

ვ) უცხო ქვეყნის მოქალაქისა და ორგანიზაციისა;

ზ) საქველმოქმედო და რელიგიური ორგანიზაციებისა; 

თ) სახელმწიფო და ადგილობრივი თვითმმართველობის ორგანოების საჯარო მოხელეებისა და საჯარო სამართლის იურიდიული პირების ხელმძღვანელი თანამდებობის პირებისა სამუშაო საათების განმავლობაში და/ან როდესაც ისინი უშუალოდ ასრულებენ სამსახურებრივ ფუნქციებს.
ი) საქართველოს კომუნიკაციების ეროვნული კომისიისა და საქართველოს ენერგეტიკისა და წყალმომარაგების მარეგულირებელი ეროვნული კომისიის წევრებისა;
კ) მინისტრის მოადგილის, სახელმწიფო რწმუნებულის - გუბერნატორის და მისი მოადგილის, მუნიციპალიტეტის გამგებლის/თვითმმართველი ქალაქის მერის (გარდა საქართველოს დედაქალქის - ქ. თბილისის მერისა) და გამგებლის/მერის მოადგილის, გამგეობის (მერიის) ტერიტორიული ორგანოს ხელმძღვანელის - გამგეობის (მერიის) რწმუნებულისა.
5. აკრძალულია წინასაარჩევნო კამპანიის ჩატარება შემდეგი დაწესებულებების შენობებში:

ა) საქართველოს აღმასრულებელი ხელისუფლების დაწესებულებები; 

ბ) სასამართლოები;
გ) სამხედრო ნაწილები. 

6. საარჩევნო წელს პირველი ივნისიდან, ხოლო რიგგარეშე არჩევნების შემთხვევაში - არჩევნების დანიშვნის დღიდან, ადგილობრივი თვითმმართველობის ორგა​ნო​ები ვალდებული არიან, ხელი შეუწყონ პოლიტიკურ პარტიებს/საარჩევნო სუბიექტებს/კანდიდატობის მსურველებს ამომრჩევლებთან შეხვედრებისა და კრებების, საჯარო დებატებისა და დის​კუ​​სი​ების, შეკრებებისა და მანიფესტაციების ორგანიზებასა და ჩატარებაში, უზრუნველყონ ამ ღონისძიებების უსაფრთხოება.
7.  აკრძალულია სახელმწიფო/ადგილობრივი ბიუჯეტის დაფინანსებით ორგანიზებულ ღონისძიებებზე/პრეზენტაციებზე აგიტაციის გაწევა. აღნიშნული ჩაითვლება ადმინისტრაციული რესურსების გამოყენებად.

8. მასობრივი საარჩევნო ღონისძიებების ჩასატარებლად​ სახელმწიფო ხელისუფლების ან ადგილობრივი თვითმმართველობის ორგანოების გამგებლობაში არსებული შენობები უსასყიდლოდ ეთმობა საარჩევნო კომისიებს.
9. საოლქო საარჩევნო კომისია ვალდებულია, წინასაარჩევნო პერიოდის დასაწყისიდანვე უზრუნველყოს ადგილობრივი თვითმმართველობის ორგანოთა მიერ გამოყოფილი შენობა-ნაგებობების ნუსხის გასაჯაროება, იმავდროულად უზრუნველყოს ადგილობრივი თვითმმართველობის ორგანოთა მიერ გამოყოფილი შენობა-ნაგებობების თანაბარი ხელმისაწვდომობა ყველა პოლიტიკური პარტიის/საარჩევნო სუბიექტისათვის და მათთან შეთანხმებით შეადგინოს საარჩევნო ღონისძიებათა გამართვის განრიგი (თუ მოხდა ღონისძიებათა გადაფარვა და სუბიექტთა შეთანხმება ვერ მოხერხდა, ღონისძიებათა თანამიმდევრობა წილისყრით განისაზღვრება).
10. საარჩევნო სუბიექტის შესაბამის მიმართვას შენობა-ნაგებობის გამოყენების მოთხოვნით საოლქო საარჩევნო კომისიის მიერ დასაბუთებული წერილობითი პასუხი უნდა გაეცეს მიმართვიდან არა უგვიანეს 24 საათისა.“
8. 47-ე მუხლი ჩამოყალიბდეს შემდეგი რედაქციით:
„
მუხლი 47. ამომრჩევლის მოსყიდვა
1. საარჩევნო წელს პირველი ივნისიდან, ხოლო რიგგარეშე არჩევნების დანიშვნის შემთხვევაში - არჩევნების დანიშვნის შესახებ შესაბამისი სამართლებრივი აქტის გამოქვეყნები​​​დან, არჩევნ​ების საბოლოო შედეგების გამოქვეყნებამდე აკრძალულია: 

ა)
პოლიტიკური პარტიის/საარჩევნო სუბიექტების, საარჩევნო სუბიექტობის კანდიდატებისა და მათი წარმომადგენლების მიერ პირადად ან ვინმეს მეშვეობით საქართველოს მოქალაქეებისათვის ფულადი სახსრების, საჩუ​ქრებისა და სხვა მატერიალურ ფასეულობათა გადაცემა (მიუხედავად მათი ღირებულებისა), შეღავათიან ფასად საქონლის მიყიდვა, უფასოდ ნებისმიერი საქონლის (გარდა ამ კანონით გათვა​ლი​​სწინებული სააგიტაციო მასალისა) მიწოდება ან გავრცელება, აგრეთვე საქართველოს მოქალაქეების დაინტერესება ფულადი სახსრების, ფასიანი ქაღალდებისა და სხვა მატერიალურ ფასეულობათა გადაცემის და​პი​​რებით (მიუხედავად მათი ღირებულებისა); 

ბ)
ფიზიკური და იურიდიული პირების მიერ პირადი ფულადი სახსრებით ან/და საარჩევნო სუბიექტის სახსრებით ისეთი სამუშაოს შესრულება ან მომსახურების გაწევა (გარდა „სახელმწიფო შესყიდვების შესახებ“ საქართველოს კანონით დადგენილი წესით მოპოვებული სამუშაოს შესრულებისა ან მომსახურების გაწევისა), რომელიც საქართველოს კანონმდებლობის შესაბამისად განეკუთვნება საქართველოს სახელმწიფო ხელისუფლების ან/და ადგილობრივი თვითმმართველობის ორგანოთა კომპეტენციას.

2. პოლიტიკურ პარტიას/საარჩევნო სუბიექტს, რომელიც უშუალოდ ან თავისი წარმომადგენლის ან მის სასარგებლოდ მოქმედი ნებისმიერი სხვა ფიზიკური თუ იურიდიული პირის მეშვეობით ეწეოდა ამ მუხლით გათვალისწინებულ აკრძალულ საქმიანობას, სასამართლოს გადაწყვეტილებით უუქმდება რეგისტრაცია ასეთი ფაქტების დადასტურების შემთხვევაში.“ 

9. 48-ე მუხლის პირველი, მე-2 და  მე-4 პუნქტები ჩამოყალიბდეს შემდეგი რედაქციით:

„1. ამ კანონის 45-ე მუხლის მე-4 პუნქტის შესაბამისად განსაზღვრულ წინასაარჩევნო აგიტაციაში მონაწილეობის უფლების მქონე ნებისმიერ პირს საარჩევნო წელს პირველი ივნისიდან, ხოლო რიგგარეშე არჩევნების დანიშვნის შემთხვევაში - არჩევნების დანიშვნის დღიდან, ეკრძალება რომელიმე პოლიტიკური პარტიის/საარჩევნო სუბიექტის/კანდიდატობის მსურველს მხარდასაჭერად ან საწინააღმდეგოდ წინასაარჩევნო აგიტაციისა და კამპანიის წარმოების პროცესში შემდეგი სახის ადმინისტრაციული რესურსების გამოყენება:

ა) სახელმწიფო ხელისუფლებისა და ადგილობრივი თვითმმართველობის ორგანოების მიერ, აგრეთვე იმ ორგანიზაციების მიერ, რომლებიც ფინანსდებიან საქართველოს სახელმწიფო ბიუჯეტიდან, დაკავებული შენობების გამოყენება იმ შემთხვევაში, თუ სხვა საარჩევნო სუბიექტებს/პოლიტიკურ პარტიებს/კანდიდატობის მსურველებს არა აქვთ იმავე ან ანალოგიური დანიშნულების შენობების იმავე პირობებით გამოყენების შესაძლებლობა; 

ბ) სახელმწიფო ხელისუფლების დაწესებულებებისათვის ან ადგილობრივი თვითმმართველობის ორგანოებისა და იმ ორგანიზაციებისათვის, რომლებიც ფინანსდებიან საქართველოს სახელმწიფო ბიუჯეტიდან, განკუთვნილი საკომუნიკაციო საშუალებების, საინფორმაციო მომსახურებისა და სხვადასხვა სახის ტექნიკის გამოყენება; 

გ) სახელმწიფო ხელისუფლების ან ადგილობრივი თვითმმართველობის ორგანოების საკუთრებაში არსებული სატრანსპორტო საშუალებების უსასყიდლოდ ან შეღავათიანი პირობებით გამოყენება.“
„2. ამ მუხლის პირველი პუნქტის „გ“ ქვეპუნქტით გათვალისწინებული შეზღუდვა არ ვრცელდება საქართველოს პრეზიდენტის, საქართველოს პარლამენტის თავმჯდომარისა და საქართველოს პრემიერ-მინისტრის მიერ მათი სამსახურებრივი ავტომანქანების გამოყენებაზე.“ 

„4. უწყებათაშორისი კომისია იქმნება არჩევნების წლის 1 ივნისს, ხოლო რიგგარეშე არჩევნების შემთხვევაში − არჩევნების დანიშვნიდან 3 დღის ვადაში.“
10. 49-ე მუხლი ჩამოყალიბდეს შემდეგი რედაქციით:

„მუხლი 49. საბიუჯეტო თანხების, თანამდებობრივი ან სამსახურებრივი მდგომარეობის გამოყენების აკრძალვა

1. წინასაარჩევნო აგიტაციაში მონაწილეობის უფლების მქონე პირს, რომელსაც სახელმწიფო ხელისუფლების ან ადგილობრივი ხელისუფლების ორგანოში უკავია თანამდებობა, ეკრძალება რომელიმე საარჩევნო სუბიექტის/სუბიექტობის კანდიდატის/ პოლიტიკური პარტიის/კანდიდატობის მსურველის მხარდასაჭერად ან საწინააღმდეგოდ წინასაარჩევნო აგიტაციისა და კამპანიის წარმოების პროცესში თავისი თანამდებობრივი ან სამსახურებრივი მდგომარეობის გამოყენება, რაც ამ მუხლის მიზნებისთვის გულისხმობს:

ა) სამსახურებრივად დაქვემდებარებული ან სხვაგვარად დამოკიდებული პირის ჩაბმას ისეთ საქმიანობაში, რომელიც ხელს უწყობს კანდიდატის წარდგენას ან/და არჩევას;

ბ) სახელმწიფო ხელისუფლების ან ადგილობრივი თვითმმართველობის ორგანოს მიერ დაფინანსებული სამსახურებრივი მივლინებების დროს ხელმოწერების შეგროვებას და წინასაარჩევნო აგიტაციის გაწევას;

გ) წინასაარჩევნო აგიტაციის გაწევას სამუშაო საათების განმავლობაში და/ან სამსახურებრივი ფუნქციების შესრულებისას.

2. ამ მუხლის პირველი პუნქტის „გ“ ქვეპუნქტით გათვალისწინებული შეზღუდვა არ მოქმედებს ამ კანონით განსაზღვრულ პოლიტიკური თანამდებობის პირებზე, აგრეთვე იმ შემთხვევაზე, როცა ხდება ტელერადიომაუწყებლობის მიერ წინასაარჩევნო აგიტაციისათვის გამოყოფილი დროის გამოყენება. 

3. საარჩევნო წელს პირველი ივნისიდან არჩევნების დღემდე, ხოლო რიგგარეშე არჩევნების შემთხვევაში - არჩევნების დანიშვნის დღიდან, არჩევნების დღემდე აკრძალულია ისეთი პროექტების განხორციელება, რომლებიც მანამდე არ იყო გათვალისწინებული სახელმწიფო/ადგილობრივ ბიუჯეტში, ასევე იმ საბიუჯეტო პროგრამების ზრდა, რომლებიც არჩევნებამდე გათვალისწინებული იყო ბიუჯეტით, არაგეგმური ტრანსფერების ინიცირება ან გეგმური ტრანსფერის ზრდა ადგილობრივ ბიუჯეტში. ამ წესის დარღვევის შემთხვევაში უფლებამოსილ პირს შეუძლია მიმართოს კონტროლის პალატას და მოითხოვოს ხარჯების შეჩერება.

4. საარჩევნო წელს პირველი ივნისიდან, ხოლო რიგგარეშე არჩევნების შემთხვევაში - არჩევნების დანიშვნის დღიდან, აკრძალულია იმგვარი პროგრამების/ღონისძიებების დაფინანსება, რაც ამომრჩეველს უწესებს რაიმე სახის ფულად ან არაფულად შეღავათს (ვაუჩერების გაცემა, შემწეობების, პენსიების და საბიუჯეტო კლასიფიკაციის დამტკიცების თაობაზე საქართველოს ფინანსთა მინისტრის შესაბამისი ნორმატული აქტით დამტკიცებული სხვა სოციალური დახმარებების და  შეღავათების ზრდა). ამ წესის დარღვევის შემთხვევაში უფლებამოსილ პირს შეუძლია მიმართოს კონტროლის პალატას და მოითხოვოს ხარჯების შეჩერება.

5. წინასაარჩევნო კამპანიის პერიოდში აკრძალულია სახელმწიფო/ადგილობრივი ბიუჯეტის სახსრებით ისეთი ბეჭდვითი მასალის დამზადება, ვებგვერდის ან მისი შემადგენელი ნაწილის შექმნა, ვიდეო-აუდიო მასალის დამზადება, რომელშიც ასახულია ესა თუ ის საარჩევნო სუბიექტი/პოლიტიკური პარტია ან მისი არჩევნებში მონაწილეობის რიგითი ნომერი, ან/და რომელიც შეიცავს ამა თუ იმ საარჩევნო სუბიექტის/პოლიტიკური პარტიის მხარდასაჭერ/საწინააღმდეგო მასალას. ასევე აკრძალულია ამავე პერიოდში სახელმწიფო/ადგილობრივი ბიუჯეტის სახსრებით დამზადებულ სოციალურ რეკლამაში საარჩევნო სუბიექტის/პოლიტიკური პარტიის ან მისი რიგითი ნომრის გამოყენება.

6. საარჩევნო სუბიექტთა რეგისტრაციის ვადის გასვლიდან კენჭისყრის დღის დამთავრებამდე აკრძალულია ადგილობრივი თვითმმართველობის ორგანოს, პოლიციისა და პროკურატურის ხელმძღვანელ თანამდებობის პირთა საკადრო გადაადგილება, გარდა მათი უფლებამოსილების ვადის გასვლის ან/და მათ მიერ კანონის დარღვევის შემთხვევებისა.
7. საარჩევნო წელს პირველი ივნისიდან, ხოლო რიგგარეშე არჩევნების შემთხვევაში - არჩევნების დანიშვნის დღიდან, აკრძალულია მასობრივი ინფორმაციის საშუალებების მიერ ფარული პოლიტიკური რეკლამის განთავსება.
11. 50-ე მუხლი ჩამოყალიბდეს შემდეგი რედაქციით:

„1. საარჩევნო წელს პირველი ივნისიდან, ხოლო რიგგარეშე არჩევნების შემთხვევაში - არჩევნების დანიშვნის დღიდან, არჩევნების დღემდე, აგრეთვე არჩევნების მე-2 ტურის დანიშვნის დღიდან კენჭისყრის დღემდე სამაუწყებლო ლიცენზიის მფლობელები, საკაბელო მაუწყებლები და საზოგადოებრივი მაუწყებელი ვალდებული არიან, დაიცვან შემდეგი პირობები:
ა) წინასაარჩევნო აგიტაციისა და პოლიტიკური რეკლამის განთავსებისთვის უფასო საეთერო დრო გამოყონ მხოლოდ არჩევნებამდე არა უგვიანეს 50-ე დღიდან არჩევნების დღემდე და არჩევნების მე-2 ტურის დანიშვნის დღიდან კენჭისყრის დღემდე;
ბ) მაუწყებლის მიერ წინასაარჩევნო აგიტაციისა და პოლიტიკური რეკლამისათვის საეთერო დროის გამოყოფის შემთხვევაში საჯაროდ გამოაცხადონ და საქართველოს კომუნიკაციების ეროვნულ კომისიასა და ცესკოს ყოველკვირეულად გადასცენ ინფორმაცია: რომელი რიცხვიდან რომელ რიცხვამდე და რა პერიოდულობითაა გამოყოფილი საეთერო დრო, 1 დღის განმავლობაში გამოყოფილი დროის ხანგრძლივობა და გრაფიკი (ფასიანი და უფასო რეკლამებისთვის ცალ-ცალკე), საეთერო დროის ტარიფი, გაწეული მომსახურება;

გ) ტელე- ან რადიოკომპანიის მიერ 1 დღის განმავლობაში გამოყოფილი ფასიანი დრო არ უნდა აღემატებოდეს მისი დღიური მაუწყებლობის საერთო მოცულობის 15 პროცენტს და არც ერთ საარჩევნო სუბიექტს არ უნდა დაეთმოს ამ დროის ერთ მესამედზე მეტი. ფასიანი დროის ტარიფი ყველა საარჩევნო სუბიექტისათვის (როგორც კვალიფიციური, ისე არაკვალიფიციური სუბიექტებისათვის) ერთნაირი უნდა იყოს;

დ) პოლიტიკური რეკლამის გამოქვეყნებისას კადრის კუთხეში უნდა იყოს წარწერა „ფასიანი პოლიტიკური რეკლამა“ ან „უფასო პოლიტიკური რეკლამა“;

ე) ამ პუნქტით გათვალისწინებულ პერიოდში არ დაუშვან პოლიტიკური რეკლამის განთავსება სხვა დროს, გარდა ამ მიზნით გამოყოფილი დროის შუალედისა.
ვ) წინასაარჩევნო კამპანიის მიმდინარეობისას საქართველოს კომუნიკაციების ეროვნული კომისია კანონით დადგენილ უფლება-მოვალეობასთან ერთად ახორციელებს მაუწყებლების მონიტორინგს და ადგენს მაუწყებლის მიერ ფარული პოლიტიკური რეკლამის გავრცელების ფაქტს. აღნიშნული მონიტორინგის შედეგები კომისიის მიერ  უნდა გამოქვეყნდეს არანაკლებ კვირაში ერთხელ.
2. არჩევნების გამოცხადებიდან არჩევნების შედეგების შეჯამებამდე გაზეთები, რომლებიც ფინანსდება ცენტრალური ან ადგილობრივი ბიუჯეტიდან, ვალდებული არიან, დაიცვან შემდეგი პირობები:

ა) გაზეთის მიერ წინასაარჩევნო აგიტაციისა და პოლიტიკური რეკლამისათვის გაზეთის ფართობის გამოყოფის შემთხვევაში იმავე გაზეთში ყოველკვირეულად გამოაქვეყნონ ინფორმაცია: რომელი რიცხვიდან, რა პერიოდულობით და რა დრომდეა გამოყოფილი გაზეთის ფართობი, გაზეთის 1 ნომერში გამოყოფილი ფართობის სიდიდე, უფასო ფართობის გამოყოფის შემთხვევაში – მთლიანად გამოყოფილი ფართობის უფასო ნაწილის სიდიდე, ფართობის ტარიფი, გაწეული მომსახურება;

ბ) არც ერთ საარჩევნო სუბიექტს/პოლიტიკურ პარტიას/კანდიდატობის მსურველს გაზეთის 1 ნომერში ან 1 კვირის განმავლობაში არ უნდა დაეთმოს გამოყოფილი ფართობის ერთ მესამედზე მეტი;

გ) ფართობის ტარიფი ყველა საარჩევნო სუბიექტისათვის ერთნაირი უნდა იყოს;

დ) სააგიტაციო წერილისა და პოლიტიკური რეკლამის გამოქვეყნებისას წერილის სათაურამდე და რეკლამის კუთხეში უნდა იყოს წარწერა „ფასიანი პოლიტიკური რეკლამა“ ან „უფასო პოლიტიკური რეკლამა“;

ე) ამ პუნქტით გათვალისწინებულ პერიოდში არ გამოაქვეყნონ პოლიტიკური რეკლამა ამ პუნქტით დადგენილ მოთხოვნათა დარღვევით. 

3. საარჩევნო წელს პირველი ივნისიდან, ხოლო რიგგარეშე არჩევნების შემთხვევაში - არჩევნების დანიშვნის დღიდან, არჩევნების შედეგების შეჯამებამდე გაზეთს, გარდა ამ მუხლის მე-2 პუნქტით გათვალისწინებული გაზეთისა, უფლება აქვს, წინასაარჩევნო რეკლამა ნებისმიერი პირობით გამოუყოს ნებისმიერ საარჩევნო სუბიექტს.


4. თუ რომელიმე საარჩევნო სუბიექტმა არ გამოიყენა მისი წილი საეთერო დრო ან გაზეთის ფართობი, სამაუწყებლო ლიცენზიის მფლობელს, საზოგადოებრივ მაუწყებელს და გაზეთს უფლება აქვთ, ეს დრო ან ფართობი თანაბრად გადაუნაწილონ დანარჩენ საარჩევნო სუბიექტებს ამ მუხლის პირველი პუნქტის „გ“ ქვეპუნქტით დადგენილი შეზღუდვების დაცვით. 

5. აკრძალულია კენჭისყრამდე 48 საათის განმავლობაში და კენჭისყრის დღის 20 საათამდე არჩევნებთან დაკავშირებული საზოგადოებრივი აზრის გამოკითხვის შედეგების გამოქვეყნება, გარდა არჩევნების შესაძლო მონაწილეთა და კენჭისყრის დღეს არჩევნების მონაწილეთა რაოდენობისა. არჩევნების დანიშვნის დღიდან ცესკოს მიერ არჩევნების საბოლოო შედეგების გამოქვეყნებამდე და ამ დღიდან 1 თვის განმავლობაში არჩევნებთან დაკავშირებული საზოგადოებრივი აზრის გამოკითხვის შედეგების გამოქვეყნებისას უნდა მიეთითოს გამოკითხვის დამკვეთი (სახელწოდება საჯარო ან საარჩევნო რეგისტრაციის მიხედვით და იურიდიული მისამართი, თუ დამკვეთი იურიდიული პირი ან სახელმწიფო ორგანოა; გვარი, სახელი და მისამართი მოქალაქის პირადობის მოწმობის მიხედვით, თუ დამკვეთი ფიზიკური პირია), გამოკითხვა ფასიანია თუ უფასო, ორგანიზაცია, რომელმაც ჩაატარა გამოკითხვა (სახელწოდება საჯარო ან საარჩევნო რეგისტრაციის მიხედვით და იურიდიული მისამართი), გამოკითხვის თარიღი, გამოკითხვის მეთოდი, გამოკითხვაში გამოყენებული კითხვების ზუსტი ფორმულირება, შესაძლო ცდომილების ფარგლები.“ 

12.  51-ე მუხლი ჩამოყალიბდეს შემდეგი რედაქციით:
„მუხლი 51. წინასაარჩევნო კამპანიის წარმოების საინფორმაციო უზრუნველყოფა
1. საარჩევნო წელს პირველი ივნისიდან, ხოლო რიგგარეშე არჩევნების შემთხვევაში -არჩევნების დანიშვნის დღიდან, წინასაარჩევნო კამპანიის მიმდინარეობისას საზოგადოებრივ-პოლიტიკური პროგრამების გადაცემებისა და არჩევნების გაშუქების დროს მაუწყებელმა უნდა დაიცვას მიუკერძოებლობისა და სამართლიანობის პრინციპი „მაუწყებლობის შესახებ“ საქართველოს კანონის, მაუწყებელთა ქცევის კოდექსის და ამ კანონის შესაბამისად.
2. საარჩევნო წელს პირველი ივნისიდან, ხოლო რიგგარეშე არჩევნების შემთხვევაში - არჩევნების დანიშვნის დღიდან, საერთო მაუწყებელმა, რომელიც ახდენს პოლიტიკური პროცესების გაშუქებას და აწყობს პოლიტიკურ დებატებს, ისინი უნდა გადასცეს არადისკრიმინაციულად და ყველა კვალიფიციური საარჩევნო სუბიექტის მონაწილეობით.
3. წინასაარჩევნო დებატების გამართვა მაუწყებლის მიერ ხორციელდება „მაუწყებლობის შესახებ“ საქართველოს კანონის 55-ე და 551 მუხლების შესაბამისად. დებატების გამართვისას მაუწყებელი ვალდებულია, უზრუნველყოს მიუკერძოებლობის პრინციპის განუხრელი დაცვა და ჯეროვანი სამართლიანობისა და პატივისცემის დაცვით მოეპყროს ყველა პირს.
4. საზოგადოებრივი მაუწყებელი ვალდებულია:

ა)  ტელემაუწყებლობის I არხზე გამოყოს საკმარისი დრო კვალიფიციურ საარჩევნო სუბიექტთა წინასაარჩევნო დებატებისათვის და არადისკრიმინაციულად უზრუნველყოს მათი თანაბარი მონაწილეობა წინასაარჩევნო დებატებში;

ბ) ყოველკვირეულად გამართოს თემატური დებატები, მათ შორის, I არხზე, თითოეულში არა უმეტეს 4 საარჩევნო სუბიექტის მონაწილეობით; დებატების მონაწილეთა შერჩევა ხდება კვალიფიციურ საარჩევნო სუბიექტებს შორის კენჭისყრით. 

5. საარჩევნო სუბიექტი ვალდებულია, მონაწილეობა მიიღოს მაუწყებლის მიერ ორგანიზებულ წინასაარჩევნო თემატურ დებატებში, თუ იგი მიიწვია მაუწყებელმა. 

6. თუ ამ მუხლის მე-5 პუნქტში აღნიშნულმა საარჩევნო სუბიექტმა მონაწილეობა არ მიიღო მაუწყებლის მიერ ორგანიზებულ წინასაარჩევნო თემატურ დებატებში, მას ჩამოეჭრება ამ მაუწყებელში უფასო პოლიტიკური რეკლამის განთავსებისთვის მისთვის გამოყოფილ დროის 20%.

7. ამ მუხლის მიზნებისათვის კვალიფიციურ საარჩევნო სუბიექტს წარმოადგენს საარჩევნო სუბიექტი, რომელში გაერთიანებული პარტიაც აკმაყოფილებს შემდეგ მოთხოვნას:
ა) დამოუკიდებლად მონაწილეობდა ბოლო საპარლამენტო არჩევნებში და მიიღო ამომრჩეველთა ხმების არანაკლებ 4 პროცენტი; 
ბ) დამოუკიდებლად მონაწილეობდა ბოლო ადგილობრივი თვითმმართველობის პროპორციული წესით ჩატარებულ არჩევნებში და მიიღო ამომრჩეველთა ხმების არანაკლებ 3 პროცენტი ქვეყნის მასშტაბით;
გ) გაერთიანებული იყო საარჩევნო ბლოკში, რომელმაც ბოლო საპარლამენტო არჩევნებში მიიღო ამომრჩეველთა ხმების არანაკლებ 4 პროცენტი, და იყო ამ ბლოკის პირველი ნომერი;
დ) გაერთიანებული იყო საარჩევნო ბლოკში, რომელმაც ბოლო ადგილობრივი თვითმმართველობის პროპორციული წესით ჩატარებულ არჩევნებში მიიღო ამომრჩეველთა ხმების არანაკლებ 3 პროცენტი ქვეყნის მასშტაბით, და იყო ამ ბლოკის პირველი ნომერი. 
8.
 საერთო მაუწყებელი, აგრეთვე მაუწყებელი, რომელიც საკუთარ ეთერში განათავსებს წინასაარჩევნო რეკლამას, გარდა არალიცენზირებული საკაბელო მაუწყებლისა, ვალდებული არიან, ამ მუხლის მე-10 პუნქტით განსაზღვრულ სარეკლამო პერიოდში უსასყიდლოდ და არადისკრიმინაციულად გამოყონ დრო ყოველ 3 საათში 90 წამის ოდენობით თითოეული კვალიფიციური საარჩევნო სუბიექტისათვის, რომელიც ამ სუბიექტებს შეუძლიათ დაყონ უფრო ხანმოკლე სარეკლამო რგოლებად. გამოუყენებელი დროის შემდგომ დამატება სხვა კუთვნილი დროისათვის დაუშვებელია. 
9. საზოგადოებრივი მაუწყებელი, აგრეთვე სათემო მაუწყებელი, რომელიც საკუთარ ეთერში განათავსებს წინასაარჩევნო რეკლამას, ვალდებული არიან, საკუთარ ეთერში ამ მუხლის მე-10 პუნქტით განსაზღვრულ სარეკლამო პერიოდში უსასყიდლოდ და არადისკრიმინაციულად გამოყონ დრო წინასაარჩევნო რეკლამის განთავსებისთვის: ყოველ საათში 60 წამის ოდენობით თითოეული კვალიფიციური საარჩევნო სუბიექტისათვის და 30 წამის ოდენობით თითოეული სხვა საარჩევნო სუბიექტისთვის, რომელიც ამ სუბიექტებს შეუძლიათ დაყონ უფრო ხანმოკლე სარეკლამო რგოლებად. გამოუყენებელი დროის შემდგომ დამატება სხვა კუთვნილი დროისათვის დაუშვებელია.
10. მაუწყებლის  ეთერში განათავსებული ფასიანი წინასაარჩევნო რეკლამის ტარიფი განსაზღვრება წამობრივად და წინასაარჩევნო რეკლამის განთავსების პერიოდში იგი არ უნდა აღემატებოდეს წინა კალენდარული წლის განმავლობაში დღის იმავე პერიოდში განთავსებული კომერციული რეკლამის ფაქტობრივი საშუალო ფასისა და შესაბამის სარეკლამო პერიოდის კოეფიციენტის ნამრავლს. ეს კოეფიციენტი დღის 0 – 3 სთ პერიოდისთვის ტოლია 1-ისა, 9 – 18 სთ პერიოდისთვის – 1,5-ისა, ხოლო 18 – 24 სთ პერიოდისთვის – 3-ისა. კომერციული რეკლამის ფაქტობრივი საშუალო ფასი გამოიანგარიშება წინა კალენდარული წლის განმავლობაში კომერციული რეკლამის განთავსებით მიღებული ფაქტობრივი შემოსავლის (დღგ-ის გარეშე) გაყოფით ამ რეკლამის განთავსებისთვის გამოყენებულ დროზე (წამებში). ზემოაღნიშნული ფაქტობრივი შემოსავალი განისაზღვრება მაუწყებლის მიერ მიღებული შემოსავლისა და ამ შემოსავლის მიღებაში მონაწილე შუამავალი პირისთვის/პირებისთვის (თუ არსებობს ასეთი) გადახდილი მომსახურების საფასურის სხვაობით.
11. ეროვნულ მაუწყებელს, რომელიც უსასყიდლოდ განათავსებს პოლიტიკურ რეკლამას, გარდა საზოგადოებრივი მაუწყებლისა, არჩევნების საბოლოო შედეგების გამოქვეყნებიდან 2 თვის ვადაში საქართველოს სახელმწიფო ბიუჯეტიდან აუნაზღაურდება უსასყიდლოდ განთავსებული პოლიტიკური რეკლამის ღირებულების 50%, ხოლო სხვა საერთო მაუწყებელს - 100%. თითოეული მაუწყებლისათვის პოლიტიკური რეკლამის ღირებულება განისაზღვრება ამ მუხლის მე-10 პუნქტით დადგენილი წესით, რისთვისაც მან საქართველოს ფინანსთა სამინისტროს არჩევნების საბოლოო შედეგების გამოქვეყნებიდან 1 თვის ვადაში უნდა წარუდგინოს სათანადო მოთხოვნა და მოთხოვნის დამადასტურებელი საბუთები.
12. ამ მუხლის მიზნებისათვის საპრეზიდენტო არჩევნებზე კვალიფიციურ საარჩევნო სუბიექტად მიიჩნევა იმ პოლიტიკური გაერთიანების მიერ წარდგენილი კანდიდატი, რომელიც დაფინანსებას იღებს საქართველოს სახელმწიფო ბიუჯეტიდან ბოლო საპარლამენტო ან ადგილობრივი თვითმმართველობის არჩევნების შედეგებიდან გამომდინარე. 
13.
 მაუწყებელი უფლებამოსილია კვალიფიციურ საარჩევნო სუბიექტად აღიაროს პოლიტიკური პარტია, რომელიც საქართველოს მთელ ტერიტორიაზე ჩატარებული, ამ მუხლით დადგენილი პირობების შესაბამისი საზოგადოებრივი აზრის კვლევების თანახმად, არჩევნების წელს ჩატარებული არანაკლებ 5 გამოკითხვის ან არჩევნებამდე 1 თვის განმავლობაში ჩატარებული კვლევის შედეგების შესაბამისად სარგებლობს ამომრჩეველთა არანაკლებ 4 პროცენტის მხარდაჭერით. დაუშვებელია მაუწყებლის მიერ სოციოლოგიური კვლევის შედეგების დისკრიმინაციული გამოყენება.
14.
 ადგილობრივი მაუწყებელი ვალდებულია კვალიფიციურ საარჩევნო სუბიექტად აღიაროს პოლიტიკური პარტია/ბლოკი:
ა) რომელიც აკმაყოფილებს ამ მუხლის მე-4 პუნქტით განსაზღვრულ მოთხოვნებს;
ბ) რომლის კანიდატმა (კანდიდატებმა) მისი მომსახურების ზონაში შემავალ მაჟორიტარულ საარჩევნო ოლქში ჩატარებულ ბოლო საპარლამენტო არჩევნებში გაიმარჯვა (გაიმარჯვეს), არჩევნების მეორე ტურში გავიდა (გავიდნენ) ან მიიღო (მიიღეს) ხმების არანაკლებ 25 პროცენტისა; 
გ) რომელმაც ადგილობრივი თვითმმართველობის წარმომადგენლობითი ორგანოს – საკრებულოს არჩევნებში მიიღო ხმების არანაკლებ 25 პროცენტისა.

15.
 ადგილობრივი მაუწყებელი უფლებამოსილია კვალიფიციურ საარჩევნო სუბიექტად აღიაროს:
ა) პოლიტიკური პარტია, რომელმაც შესაბამის მაჟორიტარულ საარჩევნო ოლქში ჩატარებულ ბოლო საპარლამენტო ან ადგილობრივი თვითმმართველობის არჩევნებში მიიღო ხმების არანაკლებ 10 პროცენტისა;
ბ) პოლიტიკური პარტია, რომელიც შესაბამის მაჟორიტარულ საარჩევნო ოლქში ამ კანონით დადგენილი წესით ჩატარებული საზოგადოებრივი აზრის კვლევების თანახმად, არჩევნების წელს ჩატარებული არანაკლებ ზედიზედ 2 კვლევის შედეგების შესაბამისად სარგებლობს ამომრჩეველთა არანაკლებ 25 პროცენტის მხარდაჭერით;
გ) ამომრჩეველთა საინიციატივო ჯგუფის მიერ წარდგენილი მაჟორიტარობის კანდიდატი, რომელიც შესაბამის მაჟორიტარულ საარჩევნო ოლქში ამ კანონით დადგენილი წესით ჩატარებული საზოგადოებრივი აზრის კვლევების თანახმად, არჩევნების წელს ჩატარებული არანაკლებ ზედიზედ 2 კვლევის შედეგების შესაბამისად სარგებლობს ამომრჩეველთა არანაკლებ 25 პროცენტის მხარდაჭერით.
16.
 ამ კანონის მიზნებისათვის საზოგადოებრივი აზრის კვლევა უნდა აკმაყოფილებდეს შემდეგ მოთხოვნებს:
ა) უნდა ეფუძნებოდეს წარმომადგენლობითი შემთხვევითი შერჩევის აღიარებულ მეცნიერულ მეთოდოლოგიას, რომელიც უზრუნველყოფს შედეგების არანაკლებ 95-პროცენტიან საიმედოობას და რომლის ცდომილების ფარგლები 3 პროცენტს არ აღემატება; 
ბ) უნდა გამოქვეყნდეს საზოგადოებრივი აზრის კვლევის მეთოდოლოგიის საიმედოობისა და შედეგების ობიექტურობის გადამოწმების შემდეგ;
გ) იმავე ან სხვა შესადარებელი საზოგადოებრივი აზრის კვლევის შედეგებში მნიშვნელოვანი განსხვავებების ან ცვლილებების არსებობისას შესაძლებელი უნდა იყოს ამ განსხვავებების ან ცვლილებების დამაჯერებელი მეცნიერული ახსნა;
დ) არ უნდა იყოს საზოგადოებრივი აზრით მანიპულირება ან თანხის მოზიდვის საშუალება, არ უნდა ჩატარდეს ტელეფონის, ფოსტის ან/და ინტერნეტის მეშვეობით;
ე) უნდა ეფუძნებოდეს გამჭვირვალე მეთოდოლოგიას, რომელიც იძლევა შედეგების დამოუკიდებელი გადამოწმების შესაძლებლობას;
ვ) შედეგების გამოქვეყნებისას უნდა მიეთითოს:
ვ.ა) ორგანიზაცია, რომელმაც ჩაატარა საზოგადოებრივი აზრის კვლევა;
ვ.ბ) საზოგადოებრივი აზრის კვლევის დამკვეთი ან დამფინანსებელი;
ვ.გ) კვლევაში გამოყენებული კითხვების ზუსტი ფორმულირება და თანამიმდევრობა; 
ვ.დ) საველე კვლევის ჩატარების დრო;
ვ.ე) გამოკითხულთა რაოდენობა და შერჩევის მეთოდი;
ვ.ვ) რა არეალში ან რა კატეგორიის ადამიანებში ჩატარდა შერჩევა;
ვ.ზ) ეფუძნება თუ არა კვლევა ყველა გამოკითხულის აზრს; 
ვ.თ) იმ რესპონდენტთა რაოდენობა, რომლებმაც უარი განაცხადეს კვლევაში მონაწილეობაზე, არ გასცეს კითხვას პასუხი ან რომელთა გამოკითხვაც ვერ მოხერხდა; 
ვ.ი) შერჩევის ზომა;
ვ.კ) ცდომილების ფარგლები;
ვ.ლ) ინფორმაცია სხვა ნებისმიერი ფაქტორის შესახებ, რომელმაც შესაძლოა მნიშვნელოვანი გავლენა მოახდინა შედეგებზე.
17. ამ მუხლით გათვალისწინებული უფასო სარეკლამო დროის გამოყოფის ვალდებულება შუალედურ არჩევნებზე ვრცელდება მხოლოდ ადგილობრივ მაუწყებელზე.
18. საქართველოს კომუნიკაციების ეროვნული კომისია უზრუნველყოფს მაუწყებლის მიერ ამ კანონით დადგენილ ნორმათა დაცვის მონიტორინგს და ახდენს შესაბამის რეაგირებას ამ ნორმების დარღვევაზე. საქართველოს კომუნიკაციების ეროვნული კომისია ვალდებულია განიხილოს და დასაბუთებული რეაგირება მოახდინოს მისთვის წარდგენილ საერთაშორისო ორგანიზაციების და/ან ადგილობრივი არასამთავრობო ორგანიზაციების მიერ განხორცილებეულ მედია-მონიტორინგზე. საქართველოს კანონმდებლობით დადგენილი წესით შეისყიდის მედიამონიტორინგის განხორციელებისთვის საჭირო მომსახურებას.
19. კენჭისყრის დღეს აკრძალულია წინასაარჩევნო ფასიანი ან/და უფასო რეკლამის განთავსება ტელევიზიისა და რადიოს ეთერში.

13.  საარჩევნო კოდექსს დაემატოს შემდეგი შინაარსის 511 მუხლი:

მუხლი 511. პოლიტიკური/წინასაარჩევნო რეკლამის განთავსება გარე რეკლამის სახით
1. მორიგი არჩევნების წლის 1 ივნისიდან, ხოლო რიგგარეშე არჩევნების შემთხვევაში – არჩევნების დანიშვნის მომდევნო დღიდან, არჩევნების საბოლოო შედეგების გამოქვეყნებამდე, აკრძალულია ისეთი გარე რეკლამა, რომელშიც ასახულია პოლიტიკური პარტიის/საარჩევნო ბლოკის დასახელება, სიმბოლო, საარჩევნო ნომერი (თუ ის ასოცირდება საარჩევნო სუბიექტთან) ან/და საჯარო მოსამსახურის სურათი. ეს აკრძალვა არ ვრცელდება არჩევნების დანიშვნის დღიდან არჩევნების საბოლოო შედეგების გამოქვეყნებამდე ამ მუხლის მე-2 პუნქტით დადგენილი მოთხოვნების დაცვით განთავსებულ გარე რეკლამაზე, აგრეთვე მოქალაქეთა პოლიტიკური გაერთიანების პოლიტიკურ გარე რეკლამაზე. ამ უკანასკნელ შემთხვევაში გარე რეკლამის გამავრცელებელი ვალდებულია, მოთხოვნის შემთხვევაში იმავე პირობებით განათავსოს სხვა პოლიტიკური გაერთიანების პოლიტიკური გარე რეკლამაც.
2. „რეკლამის შესახებ“ საქართველოს კანონით განსაზღვრული გარე რეკლამის გამავრცელებელი, რომელიც აპირებს საარჩევნო სუბიექტის მიერ მიწოდებული პოლიტიკური/წინასაარჩევნო რეკლამის გავრცელებას გარე სარეკლამო საშუალებათა მეშვეობით, ვალდებულია, არჩევნების დანიშვნის დღიდან არჩევნების საბოლოო შედეგების გამოქვეყნებამდე დაიცვას შემდეგი პირობები:

ა) პოლიტიკური/წინასაარჩევნო რეკლამის განთავსების ტარიფი არ უნდა აღემატებოდეს შესაბამის ადგილას, შესაბამისი სახის სარეკლამო საშუალებაზე შესაბამისი დროით განთავსებული კომერციული რეკლამის განთავსების ფაქტობრივ საშუალო ფასს;

ბ) არჩევნების დანიშვნის დღიდან არა უგვიანეს მე-7 დღისა ცესკოს (რეკლამის გამავრცელებელმა, რომელიც გარე რეკლამის საშუალებებს ფლობს მხოლოდ ერთი თვითმმართველი ერთეულის ტერიტორიაზე – ამ ტერიტორიაზე მოქმედ საოლქო საარჩევნო კომისიებს) გადასცეს ინფორმაცია გარე რეკლამის განთავსების ადგილმდებარეობის, საერთო ფართისა და ფაქტობრივი საშუალო ფასის შესახებ (ცალ-ცალკე გარე რეკლამის საშუალებათა ადგილის, სახისა და განთავსების ხანგრძლივობის მიხედვით);
გ) თვითმმართველი ერთეულის ყოველ ადმინისტრაციულ ერთეულში პოლიტიკური/წინასაარჩევნო რეკლამის განთავსებისთვის გამოყოფილი გარე რეკლამის საშუალებები თანაბრად ამ მუხლით დადგენილი ფასის მიხედვით უნდა განაწილდეს რეკლამის განთავსების მსურველ საარჩევნო სუბიექტებს შორის, რომლებმაც რეკლამის გამავრცელებელს სათანადო მოთხოვნა უნდა წარუდგინონ რეკლამის განთავსების დაწყების გამოცხადებულ თარიღამდე არა უგვიანეს მე-3 დღისა. ერთი სუბიექტისათვის გამოყოფილი სივრცე არ უნდა აღემატებოდეს რეკლამის გამავრცელებლის მიერ გამოყოფილი ფართის შესაბამისი საერთო ფასის ერთ მესამედს. 
3. კომერციული რეკლამის განთავსების ფაქტობრივი საშუალო ფასი გამოიანგარიშება წინა კალენდარული წლის მიხედვით, ცალ-ცალკე გარე რეკლამის საშუალებათა განლაგების ადგილის, სახისა და განთავსების ხანგრძლივობის მიხედვით: გარე რეკლამის გამავრცელებლის მიერ წინა კალენდარული წლის განმავლობაში შესაბამის ადგილას და შესაბამისი სახის გარე რეკლამის საშუალებაზე კომერციული რეკლამის განთავსებით მიღებული ფაქტობრივი შემოსავლის გაყოფით ამ რეკლამის განთავსებისთვის გამოყენებულ დროზე (დღეებში). ზემოაღნიშნული ფაქტობრივი შემოსავალი განისაზღვრება გარე რეკლამის გამავრცელებლის მიერ მიღებული შემოსავლისა და ამ შემოსავლის მიღებაში მონაწილე შუამავალი პირისთვის/პირებისთვის (თუ არსებობს ასეთი) გადახდილი მომსახურების საფასურის სხვაობით.

14.  65-ე მუხლის მე-6 პუნქტი ჩამოყალიბდეს შემდეგი რედაქციით: 
„6. საუბნო საარჩევნო კომისიის მდივანი ვალდებულია კენჭისყრის დღეს ორჯერ, 12 საათსა და 17 საათზე, გადათვალოს ამომრჩეველთა სიაში კენჭისყრის მონაწილე ამომრჩეველთა ხელმოწერების რაოდენობა და ეს რიცხვი შესაბამისი დროის მინიშნებით შეიტანოს საუბნო საარჩევნო კომისიის სადემონსტრაციო ოქმში,  ჩანაწერთა წიგნსა და შემაჯამებელ ოქმში.“ 
15.  65-ე მუხლის მე-9 პუნქტი ჩამოყალიბდეს შემდეგი რედაქციით:
„9. კენჭისყრის შენობის დაკეტვის შემდეგ გამონაკლის შემთხვევაში შექმნილი საუბნო საარჩევნო კომისიის უფლებამოსილ პირებსა და კენჭისყრის შენობაში ყოფნის უფლების მქონე სხვა პირებს, საოლქო საარჩევნო კომისიის მიერ წინასწარ განსაზღვრულ საარჩევნო უბნის შენობაში შეაქვთ გამონაკლის შემთხვევაში შექმნილი საარჩევნო უბნის საარჩევნო ყუთი, საარჩევნო დოკუმენტაცია და ესწრებიან შემდგომ პროცედურებს.“

16.  67-ე მუხლის მე-3 პუნქტი ჩამოყალიბდეს შემდეგი რედა
ქციით: 
„3. მთვლელები თანამიმდევრულად ითვლიან ამომრჩეველთა ერთიანი და სპეციალური სიებისა და გადასატანი საარჩევნო ყუთის სიის მიხედვით კენჭისყრაში მონაწილე ამომრჩეველთა საერთო რაოდენობას. შედეგები საუბნო საარჩევნო კომისიის მდივანს დაუყოვნებლივ შეაქვს სადემონსტრაციო ოქმში,  ჩანაწერთა წიგნსა და შემაჯამებელ ოქმში,  რის შემდეგაც ცალ-ცალკე შეფუთავს და დალუქავს ამომრჩეველთა ერთიან, სპეციალურ და გადასატანი საარჩევნო ყუთის სიებს. საუბნო საარჩევნო კომისიის თავმჯდომარე კენჭისყრაში მონაწილე ამომრჩეველთა საერთო რაოდენობას დაუყოვნებლივ  აცნობებს საოლქო და ცენტრალურ საარჩევნო კომისიებს, მოთხოვნისთანავე აწვდის უბანზე მყოფ სადამკვირვებლო ორგანიზაციების  და პარტიების წარმომადგენლებს.
17.  67-ე მუხლის მე-4 პუნქტი ჩამოყალიბდეს შემდეგი რედა
ქციით:

„4. მთვლელები შემდეგი თანამიმდევრობით ითვლიან: 

ა) გამოუყენებელ საარჩევნო ბიულეტენებს, რომელთა რაოდენობას საუბნო საარჩევნო კომისიის მდივანი აცხადებს და აღნიშნავს სადემონსტრაციო ოქმსა და ჩანაწერთა წიგნში;

ბ) გაფუჭებულ საარჩევნო ბიულეტენებს, რომელთა რაოდენობას საუბნო საარჩევნო კომისიის მდივანი აცხადებს და აღნიშნავს სადემონსტრაციო ოქმსა და ჩანაწერთა წიგნში.
გამოუყენებელ საარჩევნო ბიულეტენებს კომისიის მდივანი ჩამოაჭრის კუთხეს. გამოუყენებელი და გაფუჭებული საარჩევნო ბიულეტენები იკვრება ცალ-ცალკე პაკეტებად. თითოეულ პაკეტზე უნდა მიეთითოს საარჩევნო უბნის დასახელება და ნომერი, საარჩევნო ბიულეტენების სახე, გამოუყენებელ და გაფუჭებულ საარჩევნო ბიულეტენთა რაოდენობა.“
18.  71-ე მუხლის მე-3 პუნქტი ჩამოყალიბდეს შემდეგი რედაქციით:

„3. კენჭისყრის შედეგების შემაჯამებელ ოქმში აღინიშნება:

ა) საარჩევნო ოლქის ნომერი და დასახელება, საარჩევნო უბნის ნომერი;

ბ) გამონაკლის შემთხვევაში შექმნილი იმ საარჩევნო უბნის ნომერი (ასეთის არსებობის შემთხვევაში), რომელიც მიმაგრებულია ძირითად საარჩევნო უბანზე;

გ) არჩევნების/რეფერენდუმის დასახელება;

დ) კენჭისყრის თარიღი (თუ ეს არის განმეორებითი კენჭისყრა ან არჩევნების მეორე ტური, ესეც უნდა აღინიშნოს);

ე) საუბნო საარჩევნო კომისიის ბეჭდისა და ამომრჩეველთა რეგისტრატორების ბეჭდების ნომრები;

ვ) ერთიან სიაში ამომრჩეველთა რაოდენობა;

ზ) სპეციალურ სიაში ამომრჩეველთა რაოდენობა;

თ) არჩევნებში მონაწილე ამომრჩეველთა ხელმოწერების რაოდენობა ამომრჩეველთა სიებში 12 საათსა და 17 საათზე;

ი) არჩევნებში მონაწილე ამომრჩეველთა საერთო რაოდენობა (ამომრჩეველთა სიებში ხელმოწერების მიხედვით);

კ) მიღებულ საარჩევნო ბიულეტენთა რაოდენობა;

ლ) გამოუყენებელ საარჩევნო ბიულეტენთა რაოდენობა;

მ) გაფუჭებულ საარჩევნო ბიულეტენთა რაოდენობა;

ნ) ბათილად მიჩნეულ საარჩევნო ბიულეტენთა რაოდენობა;

ო) საარჩევნო სუბიექტების დასახელება, საარჩევნო სუბიექტებისათვის მიცემულ ხმათა რაოდენობა;

პ) ოქმის შედგენის თარიღი და დრო;
ჟ) ოქმის ის მონაცემები, რომლებსაც არ ეთანხმება საუბნო საარჩევნო კომისიის წევრი (ამ ჩანაწერს კომისიის წევრი აკეთებს გრაფაში „განსხვავებული აზრი“ და ხელს აწერს მას);

რ) ოქმის სარეგისტრაციო ნომერი, რეგისტრაციის თარიღი და დრო (აღინიშნება ოქმის გაცემისას).“

19.  71-ე მუხლს დაემატოს შემდეგი შინაარსის მე-15-17 პუნქტები:

„15. საოლქო საარჩევნო კომისია უზრუნველყოფს საუბნო საარჩევნო კომისიიდან მიღებული შემაჯამებელი ოქმებისა და სხვა დოკუმენტაციის მიღება-ჩაბარებას, რაც ფიქსირდება სარეგისტრაციო წიგნში შესაბამისი ჩანაწერით, სადაც მიეთითება საოლაქო საარჩევნო კომისიაში საარჩევნო უბნიდან შემაჯამაბელი ოქმისა და სხვა დოკუმენტაციის შესვლის დრო და შესაბამისი პასუხისმგებელი პირების ვინაობა. აღნიშნული დასტურდება საოლქო საარჩევნო კომისიის მდივნისა და საუბნო საარჩევნო კომისიის პასუხისმგებელი პირების ხელმოწერით.

16. საოლქო საარჩევნო კომისია უზრუნველყოფს შემაჯამებელი ოქმებისა და სხვა დოკუმენტაციის მიღება-ჩაბარების აქტების გაფორმებას. საუბნო საარჩევნო კომისიებიდან მიღებული შემაჯამებელი ოქმები და მათი მიღება-ჩაბარების აქტები მოთხოვნისთანავე გადაეცემათ საოლქო საარჩევნო კომისიაში პარტიის/საარჩევნო ბლოკის/საინიციატივო ჯგუფების, სადამკვირვებლო ორგანიზაციებისა და მედიის წარმომადგენლებს.

17. საოლქო საარჩევნო კომისია ვალდებულია  უბნიდან შემოსული ოქმების ასლები დაუყოვნებლივ გამოაკრას კომისიის შენობაში თვალსაჩინო ადგილას და ატვირთოს ცესკოს ვებგვერდზე.“
20.  75-ე მუხლის მე-2 პუნქტი ჩამოყალიბდეს შემდეგი რედაქციით:
„2. საოლქო საარჩევნო კომისიის კენჭისყრის/არჩევნების შედეგების შემაჯამებელ ოქმში აღინიშნება:

ა) საარჩევნო ოლქის ნომერი და დასახელება;

ბ) არჩევნების/რეფერენდუმის დასახელება;

გ) კენჭისყრის თარიღი (თუ ეს არის განმეორებითი კენჭისყრა ან არჩევნების მეორე ტური, ესეც უნდა აღინიშნოს);

დ) ამომრჩეველთა რაოდენობა საარჩევნო ოლქში; 

ე) არჩევნებში მონაწილე ამომრჩეველთა რაოდენობა საარჩევნო ოლქში; 

ვ) მიღებულ საარჩევნო ბიულეტენთა რაოდენობა; 

ზ) გამოუყენებელ საარჩევნო ბიულეტენთა რაოდენობა;

თ) გაფუჭებულ საარჩევნო ბიულეტენთა რაოდენობა;

ი) ბათილად მიჩნეულ საარჩევნო ბიულეტენთა რაოდენობა;

კ) საარჩევნო სუბიექტების დასახელება, საარჩევნო სუბიექტებისათვის მიცემულ ხმათა რაოდენობა;  

ლ) ნამდვილი ბიულეტენების რაოდენობა (საარჩევნო სუბიექტებისათვის მიცემულ ხმათა რაოდენობების ჯამი); 
მ) იმ საარჩევნო უბნის ნომერი, რომელშიც კენჭისყრის შედეგები ბათილად იქნა ცნობილი, ამომრჩეველთა საერთო რაოდენობა ამ უბანში და კენჭისყრის  შედეგების ბათილად ცნობის საფუძველი;
ნ) გაცემულ საარჩევნო ბიულეტენთა რაოდენობა იმ საარჩევნო უბნებში, რომლებშიც კენჭისყრის შედეგები ბათილად იქნა ცნობილი;

ო) ოქმის შედგენის თარიღი და დრო; 
პ) ოქმის ის მონაცემები, რომლებსაც არ ეთანხმება საოლქო საარჩევნო კომისიის წევრი (ამ ჩანაწერს კომისიის წევრი აკეთებს გრაფაში „განსხვავებული აზრი“ და ხელს აწერს მას);

ჟ) ოქმის სარეგისტრაციო ნომერი და რეგისტრაციის თარიღი (აღინიშნება ოქმის გაცემისას).“

21.  75-ე მუხლს დაემატოს შემდეგი შინაარსის 11 პუნქტი:

„11. საოლქო საარჩევნო კომისია ოლქის ყველა უბნიდან შემაჯამებელი ოქმების მიღებიდან არაუგვიანეს 2 საათისა, მაგრამ კენჭისყრის დასრულებიდან არაუგვიანეს 6 საათისა აცხადებს ოლქში მონაწილე ამომრჩეველთა საერთო რაოდენობას.“ 
22.  78-ე მუხლს დაემატოს შემდეგი შინაარსის 151 პუნქტი.
„151. ფარული პოლიტიკური რეკლამის განთავსების გამო საჩივრის საქართველოს ეროვნული კომუნიკაციების კომისიაში შეტანის უფლება აქვთ პოლიტიკურ პარტიას, საარჩევნო ბლოკს, ამომრჩეველთა საინიციატივო ჯგუფის წარმომადგენელს ცესკოში, კანდიდატობის მსურველს, დამკვირვებლის სტატუსის მქონე ორგანიზაციას, საარჩევნო კომისიას.“
23.  78-ე მუხლს დაემატოს შემდეგი შინაარსის 152 პუნქტი:
„152. ამ კანონის 51-ე მუხლის მე-21 პუნქტით დადგენილი რეგულაციების დარღვევის გამო საჩივრის საქართველოს ეროვნული კომუნიკაციების კომისიაში შეტანის უფლება აქვთ პოლიტიკურ პარტიას, საარჩევნო ბლოკს, ამომრჩეველთა საინიციატივო ჯგუფის წარმომადგენელს ცესკოში, კანდიდატობის მსურველს, დამკვირვებლის სტატუსის მქონე ორგანიზაციას, საარჩევნო კომისიას.“
24.  78-ე მუხლს დაემატოს შემდეგი შინაარსის 153 და 154 პუნქტები:

„153. ამ კანონის 49-ე მუხლის მე-3 და 31 პუნქტებით დადგენილი რეგულაციების დარღვევის გამო განცხადების საქართველოს კონტროლის პალატაში შეტანის უფლება აქვთ პოლიტიკურ პარტიას, საარჩევნო ბლოკს, ამომრჩეველთა საინიციატივო ჯგუფის წარმომადგენელს ცესკოში, კანდიდატობის მსურველს, დამკვირვებლის სტატუსის მქონე ორგანიზაციას, საარჩევნო კომისიას.
154. ამ მუხლის 153 პუნქტით გათვალისწინებული განცხადებაზე კონტროლის პალატა გადაწყვეტილებას იღებს 3 სამუშაო დღის ვადაში. კონტროლის პალატა ვალდებულია გადაწყვეტილება მიღების დღესვე გამოაქვეყნოს საკუთარ ვებგვერდზე. კონტროლის პალატის გადაწყვეტილება მისი მხარისათვის ჩაბარებიდან, მაგრამ არა უგვიანეს მეორე დღის 12 საათისა, 2 სამუშაო დღის ვადაში შეიძლება გასაჩივრდეს რაიონულ/საქალაქო სასამართლოში, რომელსაც გადაწყვეტილება გამოაქვს 2 სამუშაო დღის ვადაში. რაიონული/საქალაქო სასამართლოს გადაწყვეტილება მხარისათვის ჩაბარების დღიდან, მაგრამ არა უგვიანეს მეორე დღის 12 საათისა, 2 სამუშაო დღის ვადაში შეიძლება გასაჩივრდეს სააპელაციო სასამართლოში, რომელსაც გადაწყვეტილება გამოაქვს 2 სამუშაო დღის ვადაში. სააპელაციო სასამართლოს გადაწყვეტილება საბოლოოა.“
25.  კოდექსს დაემატოს შემდეგი შინაარსის 831 მუხლი:
მუხლი 831. ფარული პოლიტიკური რეკლამის გავრცელება
1. ელექტრონული მედიის მიერ კანონით აკრძალული ფარული პოლიტიკური რეკლამის გავრცელება -
გამოიწვევს მედია საშუალების წერილობით გაფრთხილებას.

2. იგივე ქმედება ჩადენილი განმეორებით, ამ მუხლის პირველი პუნქტით განსაზღვრული გაფრთხილების მიღებიდან ერთი კვირის განმავლობაში, -
გამოიწვევს მედია საშუალების დაჯარიმებას 500 ლარის ოდენობით.
2. იგივე ქმედება ჩადენილი განმეორებით, ამ მუხლის მეორე პუნქტით განსაზღვრული ადმინისტრაციული სახდელის ზომების გამოყენებიდან ერთი კვირის განმავლობაში, -
გამოიწვევს ელექტრონული მედია საშუალების დაჯარიმებას 1 500 ლარის ოდენობით.
26.  კოდექსს დაემატოს შემდეგი შინაარსის 832 მუხლი:

მუხლი 832. წინასაარჩევნო დებატის გაშუქების წესის დარღვევა
1. ელექტრონული მედიის მიერ ამ კოდექსის 51-ე მუხლის მე-3 პუნქტით განსაზღვრული პრინციპების დარღვევა -
გამოიწვევს მედია საშუალების წერილობით გაფრთხილებას.

2. იგივე ქმედება ჩადენილი განმეორებით, ამ მუხლის პირველი პუნქტით განსაზღვრული გაფრთხილების მიღებიდან ერთი კვირის განმავლობაში, -
გამოიწვევს მედია საშუალების დაჯარიმებას 500 ლარის ოდენობით.
2. იგივე ქმედება ჩადენილი განმეორებით, ამ მუხლის მეორე პუნქტით განსაზღვრული ადმინისტრაციული სახდელის ზომების გამოყენებიდან ერთი კვირის განმავლობაში, -
გამოიწვევს ელექტრონული მედია საშუალების დაჯარიმებას 1 500 ლარის ოდენობით.

27.  კოდექსის 93-ე მუხლის მე-2 პუნქტი ჩამოყალიბდეს შემდეგი რედაქციით:
„ამ კანონის 82-ე, 83-ე, 831 და 832 მუხლებით გათვალისწინებულ გაფრთხილების და ადმინისტრაციულ სამართალდარღვევათა შესახებ ოქმებს ადგენს საქართველოს კომუნიკაციების ეროვნული კომისია.“
28.  150-ე მუხლის მე-4 პუნქტი ჩამოყალიბდეს შემდეგი რედაქციით:
„4. ადგილობრივი თვითმმართველობის წარმომადგენლობითი ორგანოს – საკრებულოს არჩევნებში საოლქო საარჩევნო კომისია საუბნო საარჩევნო კომისიებისგან მიღებული ოქმების საფუძველზე ადგენს:

ა) ამომრჩეველთა საერთო რაოდენობას;

ბ) არჩევნებში მონაწილეთა რაოდენობას;

გ) გამოუყენებელი  და გაფუჭებული საარჩევნო ბიულეტენების რაოდენობას;  

დ) ნამდვილად ცნობილი საარჩევნო ბიულეტენების რაოდენობას;

ე) ბათილად ცნობილი საარჩევნო ბიულეტენების რაოდენობას;

ვ) დაუდგენელი ნიმუშის ბიულეტენების რაოდენობას;

ზ) საარჩევნო სუბიექტისათვის მიცემული ხმების რაოდენობას.“
მუხლი 2. 

ეს კანონი ამოქმედდეს გამოქვეყნებისთანავე.

